Els centres de salut de Sagunt obrin esta setmana de matí i vesprada
25 de maig 2020

![](/media/qoqbjrun/54_c_centrosagunto.jpg)  
  

La delegació de Sanitat i l'Àrea de Salut de Sagunt han informat que els centres de salut de Sagunt obriran esta setmana, encara que amb les màximes precaucions per possibles rebrots. Les decisions organitzatives particulars han detallat que els centres de salut del municipi que estaran oberts, en horari de matí i vesprada, són els centres de salut de Sagunt, el Port de Sagunt-1 i el Port de Sagunt-2. A més, el consultori d’Almardà, que estava tancat fins ara, també obrirà en la franja de matí, en l'horari de 8 a 15 hores.

  

Així mateix, davant el fet d'obrir de nou, el Departament de Sanitat de Sagunt ha aconsellat a la ciutadania continuar contactant telefònicament amb el centre de salut, perquè un professional sanitari aconselle, si és necessari, l'atenció del pacient de manera presencial o si es pot solucionar la consulta de manera electrònica-telemàtica, ja que es prioritza l'atenció telefònica sobre la presencial.

  

«**Hem de garantir l'assistència de qualitat als pacients, però amb un procés ordenat i amb mesures extremes de distanciament que garantisquen la reducció de riscos tant dels professionals, com la dels nostres pacients**», ha comunicat el Departament.

  

D'altra banda, l'àrea de Salut ha recordat que els sistemes alternatius de cita, com l'aplicació i el lloc web de la Generalitat Valenciana (GVA), no estan disponibles de moment i de manera temporal. També, ha expressat que desitgen tornar a la normalitat al més prompte possible i que hi compten amb l'ajuda i col·laboració de tots i totes.

*   [](http://www.facebook.com/sharer.php?u=https://aytosagunto.es/va/actualitat/els-centres-de-salut-de-sagunt-obrin-esta-setmana-de-mati-i-vesprada/ "Facebook")
*   [](http://twitter.com/share?url=https://aytosagunto.es/va/actualitat/els-centres-de-salut-de-sagunt-obrin-esta-setmana-de-mati-i-vesprada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-centres-de-salut-de-sagunt-obrin-esta-setmana-de-mati-i-vesprada/ "Linked In")
*   [](mailto:?body=https://aytosagunto.es/va/actualitat/els-centres-de-salut-de-sagunt-obrin-esta-setmana-de-mati-i-vesprada/)